**וולאס מייקל שון** (באנגלית: **Wallace Michael Shawn**; נולד ב-12 בנובמבר 1943) הוא שחקן, מחזאי, מסאי ותסריטאי אמריקאי-יהודי. הוא ידוע בעיקר בזכות תפקידיו הקולנועיים בסרטים "ארוחת הערב שלי עם אנדרה", "הנסיכה הקסומה" ו"קלולס", דיבוב דמותו של רקס ב"צעצוע של סיפור", וגילום דמותו של ד"ר סטרג'ס בסדרה "שלדון הצעיר". שון ידוע גם בהתבטאויותיו נגד מדינת ישראל ותמיכתו בפלשתינאים.

ביוגרפיה
--------

שון נולד ב-12 בנובמבר 1943 בעיר ניו יורק, למשפחה יהודית. הוריו היו העיתונאית ססיל (לבית ליון, 1906–2005) וויליאם שון (1907–1992), העורך הוותיק של ה"ניו יורקר". יש לו שני אחים תאומים צעירים: המלחין אלן שון, ומרי, שהיא אוטיסטית ומתגוררת במוסד.

שון למד בבית ספר תיכון פרטי לאמנויות ליברליות בפוטני, ורמונט. הוא סיים תואר ראשון בהיסטוריה באוניברסיטת הרווארד. הוא למד פילוסופיה, פוליטיקה וכלכלה ולטינית, במודלם קולג', אוקספורד, מתוך כוונה להיות דיפלומט. הוא גם נסע להודו כמורה לאנגלית בתוכנית פולברייט.

קריירה
------

### מחזאי

מעורבותו של שון בתיאטרון החלה ב-1970 כאשר פגש את אנדרה גרגורי, שביים מאז כמה ממחזותיו. כשחקן במה, הוא הופיע בעיקר במחזות שלו ובפרויקטים אחרים עם גרגורי.

מחזותיו המוקדמים של שון, כמו "מארי וברוס" (1978), הציגו קונפליקטים רגשיים ומיניים בסגנון אבסורדי, עם שפה לירית ואלימה כאחד. מחזהו "מחשבה בשלושה חלקים" משנת 1977 עורר מחלוקת בלונדון כאשר ההפקה נחקרה על ידי צוות שוטרים והותקפה בפרלמנט לאחר האשמות על תוכן פורנוגרפי. שון קיבל פרס אובי על מחזאי ב-1975, על הלילה המאוחרת שלנו.

שון גם כתב פרשנות פוליטית עבור The Nation, ובשנת 2004 הוא פרסם את המגזין הפוליטי המתקדם שהיה בעל גיליון אחד בלבד Final Edition, ובו ראיונות ומאמרים של ג'ונתן של, נועם חומסקי, מארק סטרנד ודבורה אייזנברג.

### משחק

הוא עשה את הופעת הבכורה שלו בסרט ב-1979, כשגילם את בעלה לשעבר של דיאן קיטון ב"מנהטן" של וודי אלן וסוכן ביטוח בסרט "כל הג'אז הזה" של בוב פוסה. תפקידיו הקולנועיים הידועים ביותר כוללים את ארל ב"פולשים מוזרים" (1983), "צללים וערפל" (1991) ומר הול ב"קלולס" (1995). לאחר שראתה את הופעתו ב"ארוחת הערב שלי עם אנדרה" (1981), מנהלת הליהוק ג'נט הירשנסון כל כך אהבה את איך שהוא אמר את המילה "בלתי נתפס" ("inconceivable") עד שהיא ליהקה אותו לתפקיד ויזיני בסרט "הנסיכה הקסומה" (1987). תפקידים נוספים שלו היו הברון פון ווסטפאלן ב"עלילות סאות'לנד", "ג'ורכ' בונד ב"קללת אבן העקרב הירוקה" (2001), סיירוס רוז בסדרה "אחת שיודעת" ועזרא בסרט "הטירה המכושפת" (2003) ו"מלינדה ומלינדה" (2004).

בשנת 2018, הוא הצטרף לצוות השחקנים של "שלדון הצעיר" בתפקיד ד"ר ג'ון סטרג'יס, החבר של קוני, סבתו של שלדון, והפרופסור לפיזיקה של שלדון.

שון כיכב בסרטו של וודי אלן מ-2020 "הפסטיבל של ריפקין" המתרחש בסן סבסטיאן, ספרד, ובמקביל הביע תמיכה פומבית בוודי אלן ויצא להגנתו.

### כמדבב

שון הוא מדבב של סרטי אנימציה וסדרות טלוויזיה, כולל רקס בזיכיון "צעצוע של סיפור", "מפלצות בע"מ" במהלך סרטון בסיום, "Kingdom Hearts III", מזור ב"משפחת סופר על", ברטראם ב"איש משפחה", מונק ב"אגדה ש'מגדה", פול פיראט סגול ב"טום וג'רי: הרעד לי את השם", וכקריקטורה של עצמו ב"בוג'אק הורסמן".

חיים אישיים
-----------

הוא נמצא בזוגיות של שנים רבות עם הסופרת דבורה אייזנברג. מתגורר כיום בשכונת צ'לסי במנהטן. שון הוא יהודי ומזהה עצמו כאתאיסט.

ב-2021 האשימה אותו השחקנית לורן ליין בהטרדה מינית.

### דעותיו הפוליטיות

הוא התייחס לעצמו כאל סוציאליסט במאמרו "למה אני קורא לעצמי סוציאליסט: האם העולם הוא באמת במה?", שהתפרסם באינטרנט ואחר כך במאמריו.

הוא הביע את תמיכתו בעם הפלסטיני במהלך מבצע צוק איתן.

הוא חבר בקול היהודי לשלום, ארגון יהודי אמריקאי המתנגד לפעילות ישראל בשטחים, ונמצא בוועדה המייעצת.

ב-2023 במהלך מלחמת חרבות ברזל יצא נגד פעולות ישראל בעזה והצהיר על תמיכה בפלשתינאים. מאוחר יותר, שון, יחד עם עוד קבוצה של 54 אמנים ואישים בתעשיית הבידור, חתם על מכתב פתוח לנשיא ג'ו ביידן שקרא להפסקת אש בעזה ובישראל. המכתב הדגיש את המשבר ההומניטרי בעזה, וקרא לשחרור בטוח של בני הערובה, ולהקלה על סיוע הומניטרי להגיע לנזקקים.

קישורים חיצוניים
----------------

ויקישיתוף מדיה וקבצים בנושא **וולאס שון** בוויקישיתוף

* וולאס שון, במסד הנתונים הקולנועיים IMDb (באנגלית)
* וולאס שון, באתר AllMovie (באנגלית)
* וולאס שון, באתר Rotten Tomatoes (באנגלית)
* וולאס שון, באתר Metacritic (באנגלית)
* וולאס שון, במסד הנתונים הקולנועיים KinoPoisk (ברוסית)
* וולאס שון, באתר MusicBrainz (באנגלית)
* וולאס שון, באתר Songkick (באנגלית)
* וולאס שון, באתר אנציקלופדיה בריטניקה (באנגלית)

הערות שוליים
------------

1. ↑  Interview: Wallace Shawn, www.thejc.com
2. ↑  see pg.
3. ↑  Kakutani, Michiko (2007-01-30). "Allen Shawn – Wish I Could Be There: Notes From a Phobic Life – Books – Review". *The New York Times* (באנגלית אמריקאית). ISSN 0362-4331. נבדק ב-2019-04-30.
4. ↑  Brantley, Ben (5 באפריל 2011). "There's Room for Everyone Aboard a Marital Misery Tour". *The New York Times*. נבדק ב-5 בינואר 2017. `{{cite news}}`:  (עזרה)
5. ↑  "Aunt Dan and Lemon". *Whistler in the Dark*. 2011. אורכב מ-המקור ב-23 במרץ 2012. נבדק ב-29 ביולי 2014. `{{cite web}}`:  (עזרה)
6. ↑  1975 Obie Awards
7. ↑  Ciampaglia, Dante A. (1 באוגוסט 2014). "Film Review: A Master Builder". *Architectural Record*. נבדק ב-12 בנובמבר 2014. `{{cite web}}`:  (עזרה)
8. ↑  
"Wallace Shawn returns as Dr. Sturgis on Young Sheldon". Monsters and Critics. 18 באוקטובר 2018. נבדק ב-27 בפברואר 2019. `{{cite web}}`:  (עזרה)
9. ↑  Nickolai, Nate (4 ביוני 2019). "Woody Allen to Begin Filming New Movie This Summer". *Variety*. `{{cite news}}`:  (עזרה)
10. ↑  רועי אבן, ‏"אני הסקתי שהוא לא ביצע פשע, והסכמתי בשמחה", באתר ‏מאקו‏, 16 בנובמבר 2021
11. ↑  Steindler, Catherine (Spring 2013). "Interviews, Deborah Eisenberg, The Art of Fiction No. 218". *The Paris Review*. Paris, France: Paris Review Foundation. נבדק ב-6 בינואר 2017. `{{cite journal}}`:  (עזרה)
12. ↑  Als, Hilton (Summer 2012). "Wallace Shawn, The Art of Theater No. 17". *The Paris Review*. Paris, France: The Paris Review Foundation. נבדק ב-17 בדצמבר 2016. `{{cite journal}}`:  (עזרה)
13. ↑  כוכבת "נני": וואלאס שון הטריד אותי מינית, באתר ynet, 11 במאי 2021
14. ↑  Shawn, Wallace (3 בפברואר 2011). "Why I Call Myself a Socialist: Is the World Really a Stage?". *Huffington Post*. נבדק ב-5 בינואר 2017. `{{cite news}}`:  (עזרה)
15. ↑  Shawn, Wallace (25 באוגוסט 2014). "Wallace Shawn on Gaza: "The Anger of the Palestinians Cannot Be Ended by Killing Their Children"". *The Hollywood Reporter* (באנגלית). Los Angeles, California. נבדק ב-22 בדצמבר 2017. `{{cite news}}`:  (עזרה)
16. ↑  השחקן וואלאס שון תוקף: "זעם הפלסטינים לא יסתיים בגלל הרג ילדיהם", באתר וואלה!‏, 26 באוגוסט 2014
17. ↑  השחקן האמריקני היהודי בהתבטאות מסיתה: "המתקפה בעזה הייתה מתוכננת" | ישראל היום, באתר www.israelhayom.co.il, ‏2023-10-17
18. ↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445243205171
* BIBSYS: 90104908
* BNE: XX1577608
* BnF: cb14043698g (data)
* GND: 119496887
* ISNI: 0000 0001 0928 4028
* LCCN: n80105809
* MusicBrainz: f4a08c44-621c-4a4b-815f-65bbb61f9ca2
* NKC: xx0164522
* NLP: a0000001738340
* NTA: 072935952
* SNAC: w6w09439
* SUDOC: 139515070
* Trove: 882100
* VIAF: 98619647
* WorldCat: lccn-n80105809

 |